
BIROUL  PERMANENT
AL
CAMEREI  DEPUTAŢILOR




Vă înaintăm, alăturat, raportul asupra Proiectului de Lege pentru ratificarea Acordului de împrumut (Finanțare adițională pentru Proiectul privind reforma sectorului sanitar – îmbunătățirea calității și eficienței sistemului sanitar) dintre România și Banca Internațională pentru Reconstrucție și Dezvoltare, semnat la București la 11 iunie 2021,  trimis Comisiei pentru buget, finanțe și bănci spre dezbatere pe fond, în procedură de urgență, cu adresa nr. PLx 342/2021 din 20 septembrie 2021, Camera Deputaților fiind prima Cameră sesizată. 
În raport cu obiectul și conținutul său, proiectul de Lege face parte din categoria legilor ordinare.


VICEPREŞEDINTE,

Sebastian-Ioana BURDUJA

RAPORT

asupra Proiectului de Lege pentru ratificarea Acordului de împrumut (Finanțare adițională pentru Proiectul privind reforma sectorului sanitar – îmbunătățirea calității și eficienței sistemului sanitar) dintre România și Banca Internațională pentru Reconstrucție și Dezvoltare, semnat la București la 11 iunie 2021

În conformitate cu prevederile art. 95 și 117 alin. (1) din Regulamentul Camerei Deputaților, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu Proiectul de Lege pentru ratificarea Acordului de împrumut (Finanțare adițională pentru Proiectul privind reforma sectorului sanitar – îmbunătățirea calității și eficienței sistemului sanitar) dintre România și Banca Internațională pentru Reconstrucție și Dezvoltare, semnat la București la 11 iunie 2021. 
	Conform prevederilor art.75 din Constituția României, republicată, și ale art.92 alin. (8)  din Regulamentul Camerei Deputaților, republicat, Camera Deputaților este prima Cameră sesizată.
La dezbaterea proiectului de Lege s-a avut în vedere avizul favorabil al Consiliului Legislativ.
	Proiectul de Lege supus dezbaterii vizează ratificarea Acordului de împrumut dintre România și Banca Internațională de Dezvoltare, semnat la București la 11 iunie 2021, prin care se asigură o finanțare adițională în valoare de 150  de milioane euro pentru Proiectul privind reforma sectorului sanitar. Acordul de împrumut inițial a fost semnat în 17 iunie 2014, suma prevăzută de acest împrumut fiind de 250 de milioane de euro, sumă destinată îmbunătăţirii accesului la serviciile publice de sănătate din România, precum şi a calității şi eficienţei acestora. 
	Finanțarea adițională aprobată prin acest Acord de împrumut va asigura continuarea și finalizarea activităților prevăzute inițial în cadrul proiectului, care depășeau costul actual al acestuia ca urmare a restructurării proiectului prin introducerea componentei destinată acțiunilor de răspuns la criza sanitară COVID.   
	În conformitate cu prevederile art. 62 din Regulamentul Camerei Deputaților, republicat, membrii Comisiei au examinat proiectul de lege menționat mai sus, în ședința cu prezenţă fizică şi online din data de 6 octombrie 2021.
La lucrările Comisiei pentru buget, finanțe şi bănci, deputații membri ai comisiei şi-au înregistrat prezența conform listei de prezență.
La dezbaterea proiectului de Lege au participat, în calitate de invitați, domnul  Lucian Ovidiu Heiuş, secretar de stat în cadrul Ministerului Finanţelor și domnul Levente Vass secretar de stat în cadrul Ministerului Sănătății. 
În urma examinării proiectului de Lege şi a opiniilor exprimate, deputații, au hotărât cu majoritate de voturi, să propună plenului Camerei Deputaţilor un raport de adoptare a proiectului de Lege pentru ratificarea Acordului de împrumut (Finanțare adițională pentru Proiectul privind reforma sectorului sanitar – îmbunătățirea calității și eficienței sistemului sanitar) dintre România și Banca Internațională pentru Reconstrucție și Dezvoltare, semnat la București la 11 iunie 2021, cu un amendament de tehnică legislativă prezentat în Anexă.
În raport cu obiectul și conținutul său, proiectul de Lege face parte din categoria legilor ordinare.


	VICEPREŞEDINTE,

Sebastian-Ioana BURDUJA

	SECRETAR,

Iulius Marian FIRCZAK




Șef serviciu,
Giorgiana Ene

Consilier parlamentar,
Valentina Rotaru



ANEXĂ
Amendamente admise
În urma dezbaterilor, Comisia propune adoptarea proiectului de lege cu următorul amendament:
	Nr. crt.
	Forma inițiatorului
	Text propus de comisie
	Motivarea amendamentelor propuse

	1. 
	Titlul legii
LEGE
pentru ratificarea Acordului de împrumut (Finanțare adițională pentru Proiectul privind reforma sectorului sanitar - îmbunătăţirea calităţii şi eficienţei sistemului sanitar) dintre România şi Banca Internaţională pentru Reconstrucţie şi Dezvoltare, semnat la București la 11 iunie 2021
	[bookmark: _GoBack]Nemodificat
	

	2. 
	Art. 1 - Se ratifică Acordul de împrumut (Finanțare adițională pentru Proiectul privind reforma sectorului sanitar - îmbunătăţirea calităţii şi eficienţei sistemului sanitar) dintre România şi Banca Internaţională pentru Reconstrucţie şi Dezvoltare,  în valoare de 150 milioane euro, semnat la București la 11 iunie 2021, denumit, în continuare, Acord de împrumut.
	Nemodificat
	

	3.
	Art..2 - (1) Ministerul Sănătăţii  este desemnat agenţie de implementare şi în această calitate  se deleagă întreaga autoritate şi responsabilitate în realizarea proiectului prevăzut la art. 1, denumit, în continuare, Proiect.

	Art..2 - (1) Ministerul Sănătăţii  este desemnat agenţie de implementare şi în această calitate i  se deleagă întreaga autoritate şi responsabilitate în realizarea proiectului prevăzut la art. 1, denumit în continuare Proiect.
	Amendament de tehnică legislativă.

	
	(2) Ministerul Sănătăţii va implementa Proiectul, prin Unitatea de Management al Proiectului Băncii Mondiale, existentă în subordinea  acestuia. 
	Nemodificat
	

	
	(3) Pe parcursul implementării Proiectului şi cu acordul prealabil al Băncii Internaţionale pentru Reconstrucţie şi Dezvoltare şi al Ministerului Finanţelor, Ministerul Sănătăţii poate transfera Unitatea de Management al Proiectului Băncii Mondiale prevăzută la alin.(2), în cadrul unei alte entităţi specializate aflate în subordinea sau în coordonarea acestuia.
	Nemodificat
	

	
	(4) Ministerul Finanţelor va încheia cu Ministerul Sănătăţii  un acord subsidiar, prin care se vor stabili drepturile şi obligaţiile părţilor în implementarea Proiectului şi în aplicarea Acordului de împrumut.
	Nemodificat
	

	4.
	Art. 3 - Cheltuielile aferente Proiectului, respectiv cheltuielile reprezentând echivalentul în lei al valorii împrumutului, vor fi cuprinse în bugetul Ministerului Sănătăţii, în cadrul sumelor alocate anual cu această destinaţie de la bugetul de stat.
	Nemodificat
	

	5.
	Art.4 - Sumele trase din împrumut şi virate în contul de valută deschis pe numele Ministerului Finanţelor la Banca Naţională a României se utilizează pe măsura necesităţilor de finanţare a deficitului bugetului de stat şi de refinanţare a datoriei publice guvernamentale, în conformitate cu prevederile Ordonanţei de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările și completările ulterioare.
	Nemodificat
	

	6. 
	Art. 5 - Plata serviciului datoriei publice aferent împrumutului, respectiv rambursarea capitalului, achitarea dobânzilor, comisioanelor şi a altor costuri aferente împrumutului se asigură conform legislaţiei în vigoare privind datoria publică, prin mecanismul aferent finanţărilor rambursabile contractate de Guvernul României, prin Ministerul Finanţelor, în vederea finanţării deficitului bugetului de stat şi refinanţării datoriei publice guvernamentale.
	Nemodificat
	

	7. 
	Art. 6 - (1) Se autorizează Guvernul României ca, prin Ministerul Finanţelor, să convină cu Banca Internaţională pentru Reconstrucţie şi Dezvoltare amendamente la conţinutul Acordului de împrumut care nu sunt de natură să majoreze obligaţiile financiare asumate de România faţă de Banca Internaţională pentru Reconstrucţie şi Dezvoltare.
	Nemodificat
	

	
	(2) Amendamentele convenite potrivit alin.(1) se aprobă prin hotărâre a Guvernului.

